મેરાન્યૂઝ નેટવર્ક, અમદાવાદ: બિટકોઇન કેસમાં ગુજરાત સીઆઈડી ક્રાઈમ બ્રાન્ચમાં નોંધાયેલી કુલ ત્રણ ફરિયાદો પૈકી સૌથી મોટા કેસનો મુખ્ય સુત્રધાર દિવ્યેશ દરજી દિલ્હી એરપોર્ટ પર ઝડપાઈ ગયો છે, તે દુબઈથી જેવો દિલ્હી એરપોર્ટ પર ઉતર્યો કે તેની સાથે રેડ કોનર્ર નોટીસના આધારે સલામતી અધિકારીઓએ ધરપકડ કરી લીધી હતી અને ગુજરાત સીઆઈડી ક્રાઈમને જાણ કરતા ગુજરાત પોલીસે દિલ્હી જઈ દિવ્યેશ દરજીનો કબજો મેળવી લીધો છે.